Spider-Man
<s>Spider-Man (eng. Čovjek-pauk) je izmišljeni stripovski lik izdavačke kuće Marvel Comics.</s><s>Stvorili su ga pisac Stan Lee i pisac-crtač Steve Ditko, a svoje prvo pojavljivanje je imao u kolovozu 1962. godine u stripu Amazing Fantasy #15.</s><s>Lee i Ditko su zamislili lik kao siroče koje odgajaju njegovi ujna May i ujak Ben te da se on kao tinejdžer mora nositi s problemima normalnih adolescenata uz to što je kostimirani borac za pravdu.</s><s>Spider-Man ima nadljudsku snagu, agilnost, može se penjati po raznim površinama, izbacivati paukovu mrežu pomoću spravica zvanih "ispaljivači mreže" koje se nalaze na njegovim ručnim zglobovima.</s><s>Također ima "paukovo osjetilo" kojim može brzo izbjeći opasnost.</s>

<s>Kada se Spider-Man prvi put pojavio u ranim šezdesetim, tinejdžeri su u superherojskim stripovima uglavnom imali ulogu pomoćnika glavnog protagonista.</s><s>Primjeri toga su bili Bucky (pomoćnik Kapetana Amerike) i Robin (pomoćnik Batmana).</s><s>No ipak, mladi čitatelji u to vrijeme su se uspjeli povezati s likom Petera Parkera kojeg su mučili isti problemi kao i njih samih te je time strip dobio veću popularnost te status koji ima i danas.</s>

<s>Marvel je Spider-Manu dao glavnu ulogu u nekoliko serijala stripova od kojih je najpoznatiji, a ujedno i najduži, The Amazing Spider-Man.</s><s>Tijekom godina, lik Petera Parkera se razvio od sramežljivog srednjoškolskog štrebera preko neobuzdanog studenta do oženjenog srednjoškolskog profesora u kasnim 2000-im.</s><s>Od 2011. godine, član je Osvetnika i NIJE clan Fantasticne Cetvorke.</s>

<s>Spider-Man je jedan od najpopularnijih i komercijalno najuspješnijih superjunaka svih vremena.</s><s>Kao Marvelova maskota, pojavio se u raznim animiranim i igranim TV serijama te filmovima.</s><s>U prva tri filma ga je glumio Tobey Maguire, a u "remakeu" iz 2012. godine Andrew Garfield.</s><s>Spider-Man se nalazi na trećem mjestu IGN-ove ljestvice 100 najboljih strip junaka 2011. godine.</s><s>U 2014 godini snimljen je Amazing Spider-Man 2.</s>

<s>Igrani filmovi 
 Spider-Man (2002)
 Spider-Man 2 (2004)
 Spider-Man 3 (2007)
 The Amazing Spider-Man (2012)
 The Amazing Spider-Man 2 (2014)
 Spider-Man: Homecoming (2017)
 Spider-Man: Into the Spider-Verse (2018)
 Spider-Man: Far From Home (2019)
 Spider-Man: No Way Home (2021)
 Spider-Man: Across the Spider-Verse (Part One) (2022)</s>

<s>Animirani filmovi 
Temu crtanog filma Spektakularni Spiderman za hrvatsko tržište otpjevao je Max Hozić.</s>

<s>Sport 
Spiderman je bio boksački nadimak hrvatskog boksača Stipe Drviša.</s>

<s>Izvori</s>

<s>Superheroji
Likovi iz serijala o Avengersima
Filmski likovi
Animirani likovi
Likovi iz TV-serija
Likovi iz videoigara
Književni likovi
Fiktivni osvetnici
Fiktivni naučnici
Fiktivni izumitelji</s>

